2006R1610 — DA — 15.02.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 1610/2006

af 27. oktober 2006

om afvigelse af bestemmelserne i forordning (EF) nr. 327/98 og (EF) nr. 1291/2000 for så vidt angår visse importlicenser, der er udstedt for juli 2006-tranchen under importtoldkontingenterne for ris og brudris







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1095/96 af 18. juni 1996 om iværksættelse af indrømmelser i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT ( 1 ), særlig artikel 1, under henvisning til Rådets forordning (EF) nr. 1785/2003 af 29. september 2003 om den fælles markedsordning for ris ( 2 ), særlig artikel 13, stk. 4, og ud fra følgende betragtninger: (1) I henhold til artikel 7, stk. 4, i Kommissionens forordning (EF) nr. 327/98 af 10. februar 1998 om åbning og forvaltning af visse toldkontingenter for indførsel af ris og brudris ( 3 ) er importlicenserne for afskallet, sleben eller delvis sleben ris gyldige fra den faktiske udstedelsesdato og frem til udgangen af den tredje efterfølgende måned. (2) Siden august 2006 er importen til EU af ris med oprindelse i USA blevet forstyrret som følge af, at der på det amerikanske rismarked er fundet ris, som er kontamineret med den genetisk modificerede ris »LL RICE 601«. (3) I henhold til artikel 2 i Kommissionens beslutning 2006/601/EF af 5. september 2006 om beredskabsforanstaltninger vedrørende den ikke tilladte genetisk modificerede organisme »LL RICE 601« i risprodukter ( 4 ) skal der ved overgangen til fri omsætning af langkornet A- og B-ris med oprindelse i USA forelægges en analyserapport, der godtgør, at produktet ikke indeholder genetisk modificeret »LL RICE 601«-ris. (4) For at beredskabsforanstaltningerne i beslutning 2006/601/EF ikke hindrer anvendelsen i deres gyldighedsperiode af de licenser, der er udstedt for import af langkornet A- og B-ris med oprindelse i USA for juli 2006-tranchen under de kontingenter, der er åbnet ved forordning (EF) nr. 327/98, bør disse licensers gyldighedsperiode forlænges indtil udgangen af 2006. (5) For at undgå, at de licenser, der allerede er udstedt under kontingenterne for import fra »alle lande« med angivelse af USA som oprindelsesland, går tabt, bør det desuden være tilladt at anvende nævnte licenser til import af ris fra alle tredjelande. (6) Det bør desuden være tilladt at anvende de allerede udstedte licenser til import af andre ristyper end langkornet A- og B-ris. (7) Der bør derfor afviges fra forordning (EF) nr. 327/98 og fra Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser forordningen med import- og eksportlicenser og forudfastsættelsesattester for landbrugsprodukter ( 5 ). (8) Foranstaltningerne i denne forordning er i overensstemmelse med udtalelse fra Forvaltningskomitéen for Korn — ud fra følgende betragtninger: UDSTEDT FØLGENDE FORORDNING:







Artikel 1

Uanset artikel 7, stk. 4, i forordning (EF) nr. 327/98 forlænges gyldigheden af følgende importlicenser på anmodning af licensindehaveren indtil den 31. december 2006:

a) Importlicenser for sleben eller delvis sleben ris, der i rubrik 8 har »USA« angivet som oprindelsesland, og som er udstedt for juli 2006-tranchen under kontingenterne med løbenumrene 09.4127 og 09.4166 i overensstemmelse med bilag X til forordning (EF) nr. 327/98 for følgende KN-koder: — 1006 30 25 — 1006 30 27 — 1006 30 46 — 1006 30 48 — 1006 30 65 — 1006 30 67 — 1006 30 96 — 1006 30 98.

b) Importlicenser for afskallet ris, der i rubrik 8 har »USA« angivet som oprindelsesland, og som er udstedt for juli 2006-tranchen under kontingentet med løbenummer 09.4148 i overensstemmelse med bilag X til forordning (EF) nr. 327/98 for følgende KN-koder: — 1006 20 15 — 1006 20 17 — 1006 20 96 — 1006 20 98.

Artikel 2

1. Uanset artikel 8, stk. 1, i forordning (EF) nr. 1291/2000 kan de importlicenser, der er omhandlet i artikel 1 i nærværende forordning, anvendes til import af ris henhørende under de seks første cifre af den KN-kode, der er angivet på den pågældende licens.

2. Uanset artikel 8, stk. 3, i forordning (EF) nr. 1291/2000 kan de importlicenser, der er omhandlet i artikel 1 i nærværende forordning, og som er udstedt under kontingenterne med løbenumrene 09.4148 og 09.4166, anvendes til import af ris med oprindelse i alle tredjelande, uanset bestemmelserne i nærværende artikels stk. 1.

▼M1

Artikel 2a

1. Uanset artikel 35, stk. 2, i forordning (EF) nr. 1291/2000 kan medlemsstaterne efter en undersøgelse af hvert tilfælde for sig frigive den sikkerhed, der er fastsat i artikel 4, stk. 2, i forordning (EF) nr. 327/98, for de i nærværende forordnings artikel 1 omhandlede importlicenser, der ikke blev anvendt inden gyldighedsperiodens udløb, såfremt:

a) importlicensindehaveren returnerer de(n) ikke-anvendte importlicens(er) til myndighederne og anmoder om frigivelse af den dertil hørende sikkerhed

b) medlemsstaternes myndigheder råder over tilstrækkelige oplysninger til at kunne fastslå, at den pågældende importør har handlet i god tro og har gjort sig alle rimelige bestræbelser på at anvende importlicensen/-licenserne i løbet af gyldighedsperioden.

2. Originaleksemplaret af det eksportcertifikat, der ledsagede importlicensansøgningen, jf. artikel 3 i forordning (EF) nr. 327/98, returneres til indehaveren af den importlicens, hvis sikkerhed blev frigivet i henhold til denne artikels stk. 1.

▼B

Artikel 3

1. Tolddeklarationerne for de varer, der importeres i henhold til nærværende forordning, skal i rubrik 44 indeholde følgende angivelse:

»Import i henhold til Kommissionens forordning (EF) nr. 1610/2006«.

2. Senest den 15. februar 2007 underretter medlemsstaterne Kommissionen elektronisk om:

a) mængden (i tons) af de varer, der er importeret i henhold til nærværende forordning, fordelt på koderne i den kombinerede nomenklatur (KN-kode)

b) nummer og udstedelsesdato på den licens, der ligger til grund for importen.

▼M1

3. Medlemsstaterne meddeler senest den 31. marts 2007 Kommissionen elektronisk nummeret på de(n) ikke-anvendte importlicens(er), hvis sikkerhed blev frigivet i henhold til artikel 2a, samt mængderne (tons) af de pågældende produkter pr. kode i den kombinerede nomenklatur (KN-koder).

▼B

Artikel 4

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.